พิธา ลิ้มเจริญรัตน์

พิธา ลิ้มเจริญรัตน์ (เกิด 5 กันยายน พ.ศ. 2523) เป็นนักธุรกิจและนักการเมืองชาวไทย หัวหน้าพรรคก้าวไกล อดีตสมาชิกสภาผู้แทนราษฎรแบบบัญชีรายชื่อ เดิมสังกัดพรรคอนาคตใหม่ จากการเลือกตั้งทั่วไปใน พ.ศ. 2562
คำคม

ท้ายที่สุดอยากฝากไปยังผู้มีอำนาจทุกท่านที่เชื่อว่าตัวเองจะสามารถเหนี่ยวรั้งเข็มนาฬิกาไว้ได้ ขออวยพรให้ท่านมีอายุยืนเพียงพอที่จะเห็นความพยายามของท่านล่มสลายไม่มีชิ้นดี ได้เห็นความต้องการของท่านถูกบดขยี้ด้วยกงล้อของเวลา ที่เดินหน้าอย่างไม่หยุดยั้ง และได้มีโอกาสรับรู้กับตาของท่านเองว่า ผู้คนและยุคสมัยจะตราหน้าพวกท่านว่าอย่างไรไว้ในประวัติศาสตร์ของชาติเรา

คำอวยพรจาก ‘พิธา’ ถึงผู้มีอำนาจ ‘ขอให้อายุยืนเพียงพอที่จะเห็นความพยายามล่มสลายไม่มีชิ้นดี’ มติชน (25 มิถุนายน พ.ศ. 2564)

ให้กติกาเป็นกติกา ระบบเป็นระบบ เราจะได้มีสมาธิมาแก้ไขเศรษฐกิจ มาแก้ไขเรื่องการศึกษา สิ่งแวดล้อม คนชายขอบ พี่น้องชาติพันธุ์ ความเท่าเทียมกันทางเพศ ตลอดเวลา 20-30 ปีที่ผ่านมา ประเทศไทยไม่มีสมาธิในการคิดกันเรื่องนี้

Voice Politics : 'พิธา ลิ้มเจริญรัตน์' จังหวะมะม่วงสุก 'ก้าวไกล' พร้อมปอก! ประชาชนตาสว่างแล้ว วอยซ์ทีวี (7 มกราคม พ.ศ. 2566)

มีลุงไม่มีเรา มีเราไม่มีลุง

การปราศรัยปิดท้ายเวทีปราศรัย “ทัพใหญ่ก้าวไกล ปราศรัยโค้งสุดท้าย” ที่สามย่าน มิตรทาวน์ (22 เมษายน พ.ศ. 2566)
มีการกล่าวอีกครั้งในการปราศรัยที่จังหวัดเชียงใหม่ (1 พฤษภาคม พ.ศ. 2566)

พวกเราทุกพรรคขอขอบคุณทุกเสียงที่ประชาชนมอบให้ เป็นเสียงแห่งความหวัง เสียงแห่งการเปลี่ยนแปลง รัฐบาลชุดใหม่จะทำหน้าที่อย่างซื่อสัตย์และเป็นรัฐบาลของคนไทยทุกคน

เลือกตั้ง 2566: "พิธา" นำ 8 พรรคแถลงร่วมตั้งรัฐบาล 313 เสียง มั่นใจโหวตผ่านนายกฯ ไทยพีบีเอส (18 พฤษภาคม พ.ศ. 2566)

การขึ้นค่าแรงขั้นต่ำเพื่อบรรเทาทุกข์ของประชาชนจะมีแน่นอน และเชื่อว่าพรรคร่วมรัฐบาลพรรคอื่นที่มีนโยบายค่าแรงจะเห็นด้วย โดยพรรคก้าวไกลเคยเสนอว่าค่าแรงขั้นต่ำที่เป็นธรรม สอดคล้องกับผลิตภาพแรงงานที่เพิ่มขึ้นและอัตราการเติบโตทางเศรษฐกิจอยู่ที่ 450 บาทต่อวัน หลังจากนี้เราจะเดินหน้ารับฟังความเห็นจากคนทุกกลุ่มอย่างรอบคอบ เพื่อหาข้อสรุปและนโยบายสนับสนุนการปรับตัวที่เหมาะสม

เลือกตั้ง 66 ‘พิธา’ ยืนยันขึ้นค่าแรงตามที่หาเสียง ผลักดันนโยบายให้มากที่สุด แม้ไม่ได้อยู่ใน MOU WorkpointTODAY (23 พฤษภาคม พ.ศ. 2566)

ยืนยันว่าการทำงานเป็นไปได้ด้วยดี เราจะสามัคคีกัน เพื่อทำงานแก้ไขปัญหาให้ประชาชน ให้มากที่สุด

เลือกตั้ง 2566: "พิธา" แถลง ตั้ง 7 คณะแรกทำงานช่วงเปลี่ยนผ่าน ไทยพีบีเอส (30 พฤษภาคม พ.ศ. 2566)

สำหรับใครที่รู้สึกกังวล รู้สึกเบื่อกับการเมือง ว่าเมื่อไรพิธาจะได้เป็นนายกสักทีหนึ่ง ถ้าเราเบื่อการเมืองเมื่อไร พวกเขาชนะทันที นี่คือกุศโลบายของคนที่มีอำนาจที่จะทำให้การเมืองสกปรกที่สุด ทำให้การเมืองซ้ำซากที่สุด ทำให้การเมืองน่าเบื่อที่สุด ถ้าท่านเบื่อการเมืองเมื่อไร เลิกติดตาม เลิกตรวจสอบเมื่อไร พวกเขาชนะทันที แล้วงานที่เริ่มต้นกันมาที่หน้าพระธาตุลำปางหลวงจะสูญเปล่าทั้งหมด พี่น้องจะยอมเหรอ เพราะฉะนั้นห้ามเบื่อการเมือง ขอให้เป็นส่วนหนึ่งของการเมือง เป็นส่วนหนึ่งของการเปลี่ยนแปลง อย่ารอการเมือง อย่ารอการเปลี่ยนแปลง แต่จงเป็นส่วนหนึ่งของมัน แน่นอนว่าก้าวต่อไปในวันข้างหน้า อาจจะยาวและไม่ได้โรยด้วยกลีบกุหลาบ แต่ขอสัญญาว่า มันจะคุ้มค่า และจะไม่เหงาแน่นอน หันไปก็จะเจอพวกเราทั้งหมด ไม่มีอะไรในโลกนี้ที่พวกเราทำไม่ได้ถ้าพวกเราร่วมมือกัน

‘พิธา’ ขอประชาชนชนอย่าเพิ่งเบื่อการเมือง ขอให้เป็นส่วนหนึ่งของการเปลี่ยนแปลงไปพร้อมกัน เดอะรีพอร์เตอร์ (14 มิถุนายน พ.ศ. 2566)

เมื่อมีคนถามผมว่า 'ผมรู้สึกอย่างไรที่ผมพลาด' ผมตอบกลับพวกเขาว่า 'ผมชนะ ผมจัดตั้งรัฐบาลได้ และผมถูกห้าม ผมไม่ได้พลาด'

Thailand's Pita hopes second time's a charm in PM vote รอยเตอร์ส (18 กรกฎาคม พ.ศ. 2566)